
1.	Качество на изпълнението
1.1.	Напредък в изпълнението — член 29, параграф 2, буква а) от Регламент (ЕС) 2021/1148
За всяка специфична цел докладвайте за напредъка в изпълнението на програмата и в постигането на междинните цели и целевите стойности, установени в нея, въз основа на последните данни за счетоводната година съгласно изискването в член 42 от Регламент (ЕС) 2021/1060. Това се отнася до кумулативните данни, предоставени до 31 юли през годината, предхождаща годината, през която се представя докладът.
За предпочитане е информацията за напредъка в рамките на всяка специфична цел да бъде структурирана въз основа на мерките за изпълнение, индикативните действия и желаните резултати, определени в програмата.
Опишете също така предприетите стъпки и съответните дейности, свързани с изпълнението на партньорството съгласно член 8, параграф 2 от Регламент (ЕС) 2021/1060. 
	През отчетния период изпълнението на Програмата по Инструмента за управление на границите и визовата политика (ИУГВП) е в активна фаза и е насочено към постигане на заложените специфични цели, като предприетите мерки допринасят за укрепване на капацитета за управление и контрол на външните граници на Европейския съюз и за прилагане на общата визова политика.
1. Специфична цел 1 „Европейско интегрирано управление на границите“
През отчетния период се реализират дейности за разширяване, модернизиране и поддържане на автоматизираните системи за наблюдение на външните граници. 
Съществен напредък е отчетен при изграждането на нови елементи от Интегрираната система за наблюдение по българо-турската граница. Стартирани са дейностите по изграждане на нови сензорни линии, включително осигуряване на комуникационна свързаност,  електрозахранване и инсталиране на съвременно оборудване за дневно и нощно видеонаблюдение. Приоритетно се обхващат най-уязвимите участъци от границата с цел повишаване на възможностите за ранно откриване и противодействие на незаконната миграция. Към датата на отчета е изградена една нова сензорна линия, осигуряваща дължина на покритието 2,50 км с 68 камери от ново поколение. Работата продължава, като целта е чрез предвидените инвестиции да бъде осигурено модерно сензорно видеонаблюдение на над 100 км  непокрити участъци от интегрираната система за наблюдение на сухоземнатата българо-турска граница. Като част от системата са предвидени и мобилни системи за наблюдение, включващи термовизионни и дневни камери и оборудване за противодействие на безпилотни летателни апарати, като изпълнението е в начален етап и към момента няма реализирана доставка. В изпълнение е проект за надграждане на системата за автоматизирано наблюдение на морската държавна граница. Това включва значително модернизиране на системата чрез изграждане на нови радарни системи, инсталиране на ново оборудване за наблюдение и подобряване на комуникациите и обмена на данни.  Предвид високата техническа сложност на изпълнението, към момента се разработва необходимата техническа документация, свързана с възлагането на обществената поръчка.
Паралелно с това се изпълняват мерки за осигуряване на технически средства и оборудване за гранична охрана, включително доставка на плавателни съдове, безпилотни летателни системи и транспортни средства. След доставката оборудването ще бъде на разположение на Европейската гранична и брегова охрана. Част от доставките са в процес на изпълнение, докато при други се отчита забавяне, свързано с провеждането на тръжни процедури. Тук следва да се посочи забавянето на тръжната процедура за доставка на морски патрулен кораб. Предприети са необходимите действия за финализиране на процедурите за обществени поръчки и стартиране на изпълнението.
През отчетния период е извършена доставка на 200 нови моторни превозни средства (МПС) с повишена проходимост. Общият брой на доставените до момента по програмата МПС за целите на граничния контрол става 360, с което частично е изпълнен показател за краен продукт О.1.7 „Брой закупени сухопътни транспортни средства“. Това подпомага възможностите за провеждане на гранично-полицейски операции и допринася за подобряване на техническия капацитет за извършване на гранично наблюдение.
Поради закъснение, свързано с процедурата за възлагане на обществена поръчка, все още няма подписани договори за доставката на 15 мобилни системи за наблюдение. 
В процес на изпълнение са операции за модернизиране на граничните проверки чрез инсталиране на устройства за автоматизиран граничен контрол (електронни гишета), но все още на етап подготовка на тръжната процедура.
Чрез финансирането по програмата е осигурен човешки и технически ресурс за охрана на външните граници. Назначен е допълнителен персонал и се извършва командироване на служители за участие в операции за охрана на външните граници, чрез което е увеличен броят на  патрулите по границата и в дълбочина на граничната зона.
Поддържа се работоспособността на съществуващите  автоматизирани системи за наблюдение на границата. Извършват се планови и аварийни ремонти, техническо обслужване и доставка на резервни части, агрегати и консумативи за наличната корабна, автомобилна и летателна техника за охрана на границата. Осигурени са консумативи и гориво за техниката. Направена е застраховка на използваните хеликоптери.
Чрез осигуряване на постоянна техническа изправност и оперативна готовност на  техническите средства и системи за наблюдение  се отговаря на конкретните технически нужди при тяхната експлоатация. Финансовата подкрепа от програмата допринася за поддържане на работоспособността на наличното оборудване  и системи за гранична охрана. Постигната  е по-висока надеждност при експлоатацията на специализирано оборудване и системи за повишаване на сигурността на външните граници на Република България и Европейския съюз.
Съществена част от финансираните операциите са насочени към създаване, поддръжка и модернизиране на широкомащабните информационни системи на ЕС. Продължава подготовката за въвеждане и функциониране на Системата Вход/Изход (СВИ), като на гранично-пропускателните пунктове се инсталира оборудване за снемане на биометрични данни, модернизира се инфраструктурата за граничен контрол, осигурява се необходимата комуникационна свързаност и поддържка  на техническите средства.
Осигурена е поддръжка на националните компоненти на Шенгенската информационна система и други автоматизирани системи, което допринася за надеждната и непрекъсната им работа. Поддръжката на Н.ШИС е принос към частичното изпълнение на показател О.1.11 „Брой разработени/поддържани/модернизирани широкомащабни системи на ЕС“, като постигнатата стойност към датата на отчета е 1. 
Поддръжката на националните компоненти за ШИС и СВИ допринася през отчетния период и за частичното изпълнението на  показател О.1.10 „Брой разработени/ поддържани/модернизирани функционални възможности, базирани на ИТ“, като постигнатата стойност е 5.
В изпълнение са и дейности за подобряване на обмена на информация чрез развитие на информационните системи на националното бюро SIRENE, като се цели автоматизация на процесите и постигане на оперативна съвместимост с информационните системи на държавите членки. Изпълнението е в начален етап, като се подготвя необходимата документация за възлагане на обществена поръчка.
През отчетния период са обявени обществените поръчки за избор на изпълнител за осигуряване на необходимата технологична адаптация и пълна оперативна съвместимост на националната система за автоматизирана дактилоскопна идентификация с EURODAC.  
Изпълнението по Специфична цел 1 отбелязва напредък през отчетния период. Въпреки, че са налице забавяния, свързани с провеждането на тръжни процедури, което се отразява върху частично закъснение в заложения график и забавяне в постигането на заложените междинни резултати,  може да се заключи, че към датата на отчета не са налице съществени отклонения или проблеми, които да поставят под риск изпълнението на заложените цели по области на интервенция.
2. Специфична цел 2 „Обща визова политика“
Изпълнението е насочено към осигуряване на устойчиво и сигурно функциониране на Националната визова информационна система (НВИС) и нейната оперативна съвместимост с Визовата информационна система на ЕС (ВИС). Реализират се дейности по следгаранционна поддръжка и обновяване на софтуерните компоненти на НВИС, включително чрез доставка на лицензи, което гарантира непрекъсваемостта на услугите и постоянна връзка с ВИС. Извършваната поддържка рефлектира върху изпълнението на показател за краен продукт О.2.4 „Брой разработени/поддържани/модернизирани функционални възможности, базирани на ИТ“, като постигнатата стойност към дата на отчета е 1.
Паралелно с това са предприети мерки за подобряване на комуникационната свързаност между Националния визов център и задграничните представителства чрез осигуряване на алтернативни комуникационни решения. Поддържа се сателитна връзка. Работи се по създаване на алтернативна радио-релейна система за високоскоростна връзка между МВнР и комуникационния център.
Дейностите за по-нататъшно развитие на програмното и техническото осигуряване на НВИС са в подготвителен етап и създават предпоставки за постигане на междинните и крайните цели на програмата.
Изпълнението по Специфична цел 2 (СЦ2) допринася за прилагането на общата визова политика чрез осигуряване на хармонизиран подход към издаването на визи, улесняване на законното пътуване и ограничаване на рисковете, свързани с миграцията и сигурността. 
Следва да се отбележи, че изпълнението, респективно усвояването на договорените средства по СЦ1 (23.22%) е значително по-високо от това на СЦ2 (2,49%). Причините за това се коренят в по-ранното възлагане на проектите по СЦ1, съответно навлизане в активна фаза на изпълненение. В допълнение, операциите по СЦ1 обхващат по-широк набор от дейности с различна степен на сложност, което влияе върху темпа и интензитета на изпълнение.
От друга страна, операциите по СЦ2 имат по-тясна насоченост, свързана изключително с процеса на издаване на визи, поддръжка и модернизиране. Част от дейностите по проектите изискват взаимодействие с консулски представителства на територията на трети държави, което представлява обективен фактор, влияещ върху напредъка на изпълнението.
Към датата на отчета, напредъкът във финансовото изпълнение се отнася основно до осигуряване на поддръжката на НВИС. Най-значимата по размер на финансова подкрепа операция по СЦ2, е свързана с развитие и надграждане на програмното и техническо осигуряване на НВИС. Същата е в начален етап на изпълнение и към момента се извършва подготовка на документацията за тръжните процедури.
3. Принцип на партньоството
Принципът на партньорство при изпълнението на програмата по ИУГВП се прилага чрез активно включване на заинтересованите страни в процесите по планиране и изпълнение на програмата. Управляващият орган осигури участие на широк кръг партньори от публичния и неправителствения сектор, социалните и икономическите партньори (синдикални организации и организации на работодателите), регионалните и местните власти, организации на хора в неравностойно положение и академичната общност чрез действащия Комитет за наблюдение (КН) и свързаните с него консултационни механизми, които подпомогнаха навременното съгласуване и изпълнение на ключови програмни документи. В рамките на отчетния период са проведени две заседания и 6 писмени процедури на КН, като активното участие на членовете на Комитета подпомогна значително процеса на изпълнението на програмата чрез навременното съгласуване и одобряване на необходимите документи.
Партньорството бе допълнително подкрепено чрез целенасочени мерки за информиране и изграждане на капацитет, включително провеждане на три информационни дни по обявени процедури за предоставяне на безвъзмездна финансова помощ и обучение за бенефициенти с общи 98 участници.
Обученията бяха насочени към изискванията за финансово и техническо изпълнение, докладване на резултати и индикатори, публичност и визуализация, както и подготовката и провеждането на обществени поръчки.
Информация за програмата и възможностите за участие беше регулярно предоставяна чрез официалния уебсайт на Министерството на вътрешните работи и други публични канали за комуникация. През отчетната година не са настъпили други съществени развития, свързани с прилагането на принципа на партньорство извън посочените мерки.


1.2.	Проблеми, засягащи качеството на изпълнението — член 29, параграф 2, буква б) от Регламент (ЕС) 2021/1148
За всяка специфична цел опишете всички проблеми, засягащи качеството на изпълнението на програмата през счетоводната година, и всички действия, предприети за тяхното решаване. 
Когато е възможно и уместно, ви приканваме да правите разлика между проблемите, свързани с:
1. недостатъчно докладване на постиженията[footnoteRef:2];  [2: 	Това се отнася до ситуацията, при която има разлика между номиналното равнище на постигане на целевата стойност, измерено чрез показателите, и действителния напредък в изпълнението. Например недостатъчното докладване за крайни продукти и резултати може да се дължи на проблеми с разработването на ИТ системата, на текущи операции, за които все още не са докладвани крайни продукти и резултати, на проблеми със събирането на данни, водещи до бавно или непълно докладване и др.] 

1. определянето на целевите стойности[footnoteRef:3];  [3: 	Това се отнася до ситуация, при която ниската степен на постигане на целевата стойност не се дължи на бавен напредък, а по-скоро на неправилно или нереалистично определяне на целеви стойности. Тук може да става въпрос за поуките, извлечени във връзка със създаването на методиката за определяне на целевите стойности — например погрешни или непълни допускания или проблеми с избраните референтни стойности на показателите — и евентуални планирани промени в нея.] 

1. процедурни забавяния и административния капацитет[footnoteRef:4];  [4: 	Например проблеми, свързани с тръжните процедури, одитните процедури, липсата на ресурси на равнището на управляващия орган, непредвидено забавяне в приемането на програмата и др.] 

1. контекстуални промени[footnoteRef:5]; [5: 	Това може да включва например социално-икономически или политически фактори, промени в нормативната уредба и др.] 

1. планирането и/или изпълнението на операциите[footnoteRef:6]; както и [6: 	Например проблеми, свързани с обхвата на действието (напр. критерии за допустимост), слаб интерес от страна на бенефициерите или участниците, всякакви отклонения в изпълнението на действието и др. ] 

1. всякакви други въпроси. 
Опишете всички промени в стратегията или националните цели, или фактори, които могат да доведат до бъдещи промени, както и измененията, до които тези промени са довели в прогнозните целеви стойности съгласно методиката за установяване на рамката за качество на изпълнението.
Включете информация за всички евентуални мотивирани становища на Комисията във връзка с производства за установяване на неизпълнение на задължения съгласно член 258 от Договора за функционирането на Европейския съюз (ДФЕС), които са свързани с изпълнението на инструмента.
	За целите на докладването на напредъка в постигането на заложените цели по Програмата по ИУГВП беше извършен преглед на изпълняваните операции през отчетната счетоводна година. Одобрените операции се реализират в съответствие с планираните параметри.
Прегледът показва, че в по-голямата си част напредъкът по изпълнението на операциите е пряко обвързан с провеждането на процедури за възлагане на обществени поръчки за специфични, технически сложни и високоспециализирани доставки и услуги, като надграждане на системи за гранично наблюдение и информационни системи, както и изграждане на специализирана инфраструктура и оборудване. Подготовката и провеждането на тези процедури изискват значителен експертен капацитет и често по-дълъг времеви ресурс от първоначално планирания.
В тази връзка, през отчетния период са констатирани частични забавяния при някои процедури за възлагане на обществени поръчки. Забавянията са свързани основно със сложността на техническите спецификации, многокомпонентния характер на доставките и необходимостта от многократно съгласуване и актуализиране на документацията. Допълнителен обективен фактор представляват инфлационните процеси и динамиката на пазара, които затрудняват изготвянето на актуални количествено-стойностни сметки за строителните дейности и налагат търсене на баланс между пазарните условия и параметрите, заложени в програмата.
Независимо от установените затруднения, от страна на бенефициентите е създадена необходимата организация и е ангажиран съответният експертен капацитет за своевременна подготовка на тръжната документация. Управляващият орган (УО) осъществява активно наблюдение върху изпълнението на графиците за възлагане, поддържа ежедневна оперативна комуникация с бенефициентите и при необходимост предприема корективни мерки. От страна на бенефициентите се извършва преработване на документация и своевременно повторно обявяване на неуспешните процедури.
В допълнение, УО организира обучения за бенефициентите, включително по теми, свързани с прилагането на Закона за обществените поръчки и практическите аспекти на подготовката и провеждането на процедури за възлагане. 
Натрупаният опит и повишеният административен капацитет на бенефициентите допринасят за по-ефективна подготовка и провеждане на процедурите, сключване на договори и последващо изпълнение на дейностите по операциите. Въпреки констатираните частични забавяния, към момента не се идентифицират проблеми, които биха могли да окажат значителен негативен ефект върху качеството на изпълнението на Програмата или постигането на нейните цели в рамките на програмния период.
Не се установяват забавяния в процесите по договаряне на безвъзмездната финансова помощ по отделните специфични цели и специфични действия.
С оглед на очакваното допълнително финансиране по програмата след междинния преглед, както и на предстоящото предоставяне на допълнителни средства за Р България в контекста на Пакта за миграцията и убежището, е налице повишен риск от натоварване на административния капацитет. В тази връзка, ще бъде необходимо допълнително мобилизиране и оптимално разпределение на наличния експертен ресурс на бенефициентите, както и на УО. 
През отчетната счетоводна година не са получени мотивирани становища на Европейската комисия във връзка с производства за установяване на неизпълнение на задължения по член 258 от Договора за функционирането на Европейския съюз, които да са свързани с изпълнението на Инструмента.


1.3.	Специфични мерки за смекчаване на последиците
Ако е приложимо, опишете накратко как дейностите по програмата са допринесли за смекчаване на последиците от евентуални значими и внезапни промени в натиска върху управлението на външните граници в резултат на непредвидено влошаване на социално-икономическата или политическата ситуация в трети държави, според случая. Когато е възможно, посочете обема на преразпределените за тази цел ресурси и свързаните с тях крайни продукти и постигнати резултати. 
Обърнете специално внимание на дейностите, извършвани за смекчаване на последиците от подобни внезапни промени, чието изпълнение може да не бъде изцяло обхванато от общите показатели за крайните продукти и резултатите.
	Към 30.06.2025 г. не са финансирани операции, насочени към смекчаването на последиците от евентуални значими и внезапни промени в натиска върху управлението на външните граници в резултат на непредвидено влошаване на социално-икономическата или политическата ситуация в трети държави.


1.4.	Оперативна подкрепа — член 16, параграф 3 от Регламент (ЕС) 2021/1148
Ако през счетоводната година е била използвана оперативна подкрепа, опишете как тя е допринесла за постигането на целите на инструмента[footnoteRef:7]. [7: 	Ако е приложимо за тази цел, позовете се на информацията, която попада в обхвата на Регламент (ЕС) 2021/1148 и е на разположение в резултат на оценки по Шенген, извършени съгласно Регламент (ЕС) № 1053/2013 на Съвета от 7 октомври 2013 г. за създаването на механизъм за оценка и наблюдение с цел проверка на прилагането на достиженията на правото от Шенген и за отмяна на решението на изпълнителния комитет от 16 септември 1998 г. за оценка и прилагане на Споразумението от Шенген (ОВ L 295, 6.11.2013 г., стр. 27) и Регламент (ЕС) 2022/922 на Съвета от 9 юни 2022 г. относно създаването и функционирането на механизъм за оценка и наблюдение с цел проверка на прилагането на достиженията на правото от Шенген и за отмяна на Регламент (ЕС) № 1053/2013 (ОВ L 160, 15.6.2022 г., стр. 1). Също така, ако е приложимо, позовете се на оценки на уязвимостта, извършени в съответствие с Регламент (ЕС) 2019/1896 на Европейския парламент и на Съвета от 13 ноември 2019 г. за европейската гранична и брегова охрана, включително препоръки след оценките по Шенген и оценките на уязвимостта (ОВ L 295, 14.11.2019 г., стр. 1) и свързаните с тях препоръки.] 

Пояснете дали е използвана оперативна подкрепа за експлоатирането и поддръжката на широкомащабни информационни системи, включително Европейската система за информация за пътуванията и разрешаването им (ETIAS).
Ако общите кумулативни допустими разходи за оперативна подкрепа за операциите, избрани за подпомагане, надвишават 33% от общия размер на разпределените за програмата средства в края на счетоводната година, обяснете причините за това. Освен това, ако съществува риск прагът да бъде превишен до края на програмния период, опишете мерките, предвидени за смекчаване на последиците от това.
	Към 30.06.2025 г. са сключени договори за оперативна подкрепа на обща стойност 51 973 421,30 евро (с включено национално съфинансиране), представляващи 18,21 % от стойността на всички сключени договори по програмата (285 421 976,86 евро).
Финансирането осигурява функционирането на оборудване и компоненти от интегрираните системи за наблюдение на границата, с което е осигурена надеждност на наблюдението на външните граници на ЕС
Към 30.06.2025 г. не е идентифициран риск прагът от 33% за оперативна подкрепа да бъде превишен до края на програмния период.


1.5.	Специфични действия[footnoteRef:8]  [8: 	При специфични действия с транснационален характер обхватът на настоящия раздел варира в зависимост от разпределението на ролите и отговорностите между водещите държави членки и другите участващи държави членки, както и от избора на използвания метод за докладване. Това е описано в бележката на Комисията от 14 февруари 2022 г. „Транснационални специфични действия по линия на фонд „Убежище, миграция и интеграция“ (ФУМИ), Инструмента за финансова подкрепа за управлението на границите и визовата политика и фонд „Вътрешна сигурност“ — договорености между партньорите“ (Ares (2022)1060102).] 

Опишете основните постижения за всички специфични действия, извършени през счетоводната година, и как те са допринесли за постигането на целите на програмата и за създаването на добавена стойност от Съюза[footnoteRef:9].  [9: 	Добавената стойност от Съюза се определя като генерирането на резултати, които надхвърлят резултатите, които държавите членки биха могли да постигнат със самостоятелни действия.] 

Опишете как отделните действия са довели до напредък, както в процедурно[footnoteRef:10], така и в оперативно отношение[footnoteRef:11], и изтъкнете всички проблеми, засягащи тяхното изпълнение, по-специално риска от непълно усвояване на средствата.  [10: 	Например във връзка с дейности по възлагане на обществени поръчки или други предприети подготвителни стъпки.]  [11: 	Например по отношение на крайните продукти, резултатите и др.] 

Ако е приложимо, представете разбивка на тази информация по проекти. Ако се очаква отклонение от първоначалното планиране, обяснете причините за това, опишете всички предприети смекчаващи действия и представете преразгледания график.
	Към 30.06.2025 г. в програмата по ИУГВП са включени следните специфични действия, като десет от тях са в изпълнение:
1. Специфично действие „Подкрепа за привеждане в съответствие със законодателството, регламентиращо изпълнението на оперативната съвместимост“ (BMVI/2021/SA/1.5.4/003). 
На 22.01.2025 г. е сключен договор за БФП с конкретния бенефициент дирекция „Международно оперативно сътрудничество“- МВР. Дейността предвижда внедряване на софтуерно и хардуерно решение за детектор за множество самоличности и системата i-STREAM. Техническата спецификация по обществената поръчка, представляваща подготвителен етап за последващото внедряване на системите, е финализирана.
Документи за провеждане на обществена поръчка са изготвени и за модернизация на оборудването и ИТ на бюрото СИРЕНЕ, повишаване на сигурността и модернизиране на помещенията. Дейностите са в подготвителна фаза, без отчетен оперативен напредък по изпълнението им. По отношение на процедурите, налице е закъснение спрямо първоначално предвидените дати за обявяване на двете обществени поръчки, съответно от 1 и 4 месеца. Бенефициентът е предприел необходимите действия по ускоряване на процедурите, за да преодолее закъснението и да постигне напредък в изпълнението.
2. Специфично действие „Подкрепа за държавите членки за укрепване на капацитета за граничен контрол в светлината на специалния Европейски съвет от февруари 2023 г.” (BMVI/2023/SA/1.1.2/002)
В рамките на специфичното действие е предвидено разширяване обхвата на Интегрираната система за наблюдение по българо-турската граница чрез изграждане на 13 сензорни линии, доставка на 68 бр. патрулни автомобили с повишена проходимост и осигуряване на средства за наемане на до 320 служители допълнителен временен персонал и средства за командироване на 500 служители. Към м. февруари 2025 г. две от дейностите са изпълнени, а именно назначаване на допълнителен временен персонал и командироването на служители с полицейски правомощия. Допълнително наетият персонал извършва наблюдение на границите в рамките на специализираните полицейски операции за противодействие на миграционния натиск. Към края на отчетния период, броят на допълнително назначените наброява 266 души, а за командироването на служители са изразходени 3 242 711 евро. 
Изпълнява се договор за изграждане на 13 сензорни линии с обща дължина 59,5 км. за  разширяване обхвата на ИСН по българо-турската граница - етап 4 от ГКПП Лесово до р. Резовска. Работата е стартирала, извършват се строителни и монтажни дейности, осигурява се свързаност, инсталират се камери за наблюдение. Приключило към 30.06.2025 г. е изграждането на първата сензорна линия. Извършваните дейности осигуряват поетапното разширяване на покритието на интегрираната система за наблюдение на границата.
Относно дейността за доставка на 68 броя патрулни автомобили с повишена проходимост, предизвикателството от първоначалното й прекратяване е преодоляно. Техническата спецификация е преработена и процедурата е обявена отново. Бенефициентът е издал решение за определяне на изпълнител и предстои сключване на договор.
3. Специфично действие 2„Оборудване за националната компонента на Фронтекс" (BMVI/2023-2024/SA/1.2.2/07)
Генерирано е закъснение в подготовката на тръжната процедура за закупуване на един крайбрежен патрулен кораб, поради високата й фактическа сложност и необходимостта от участие на голям брой експерти в разработването на техническите спецификации. С цел преодоляването му, бенефициентът е провел срещи с представители на Европейската комисия и Фронтекс, след които е изготвена нова техническа спецификация. Предстои повторно публикуване на обществената поръчка.
Предстои обявяването на обществените поръчки за доставката на 20 броя патрулни автомобили с повишена проходимост и 5 бр. специализирани автомобили с повишена проходимост за превоз на служебни кучета. 
В края на 2024 г. е сключен договор за доставка на 3 броя привързани безпилотни летателни системи.
4. Специфично действие 3 „Интегрирани решения за автоматизиран граничен контрол" (BMVI/2023/SA/1.1.3/004)
В рамките на специфичното действие е предвидено изграждане на системи за автоматизиран граничен контрол – 4 броя на изхода на ГКПП „Капитан Андреево“. Обществената поръчка е обявена, но е прекратена на през м. февруари 2025 г. с решение на Върховния административен съд на Република България.
Поръчката за изграждане на системи за автоматизиран граничен контрол – 4 броя на вход и 4 броя на изход на ГКПП „Калотина“, както и изграждане на зони за граничен контрол на ГКПП „Русе“, ГКПП „Сомовит-Никопол“, ГКПП „Видин“ и ГКПП „Лом“ е обявена през м. април 2025 г., но е прекратена през м. юни 2025 г. Поради необходимостта от повторно обявяване на горепосочените процедури, се очаква да бъде генерирано закъснение. Предприети са действия за преодоляването му чрез промяна на техническите спецификации и преобявяване на процедурата.
5. Специфично действие 4„Система за електронно наблюдение на външните граници (е-наблюдение)“ BMVI/2023/SA/1.1.4/06
На 15.10.2024 г. е сключен договор за БФП с конкретния бенефициент Главна дирекция „Гранична полиция“-МВР. В рамките на специфичното действие е предвидено да се осъществи разширяване обхвата на Интегрираната система за наблюдение по българо-турската граница.
След успешно проведена обществена поръчка в края на 2024 г. е сключен договор за изграждането на 9 сензорни линии с обща дължина 40 км и 3 броя Сензорна преносна носимо-сигнална линия. С изпълнението на договора ще бъдат реализирани и дейностите по проекта за разширяване на регионален и локален координационен център, изграждане на кабелни трасета, резервно захранване, комуникационна и оптична свързаност и инсталиране на софтуерни приложения. Към момента не е налице забавяне в изпълнението на дейностите.
6. Специфично действие 5 „Електронни системи за наблюдение на външните морски граници“ (BMVI/2024/SA/1.1.7/04)
На 12.03.2025 г. е сключен договор за БФП с конкретен бенефициент Главна дирекция „Гранична полиция“-МВР. Проектът предвижда доставка на осем радарни станции и осем термовизионни камери, както и за модернизация на Черноморски граничен център, като по обществената поръчка тече подготовка на документацията за обявяването й. Подготовката на документацията за обявяване на обществената поръчка е в ход, като е установено закъснение от 4 месеца спрямо първоначално предвидените дати. Бенефициентът планира да съкрати предвидените срокове при провеждането на процедурата, за да компенсира закъснението.
По отношение на доставката на дванадесет броя системи за обмен на данни, метеорологични станции, радиосистеми и работни станции и оборудване за съхранение на данни, тече подготовка на документацията за обявяване на обществената поръчка, не е установено закъснение. В случая, оперативен напредък не може да бъде докладван, тъй като обществените поръчки за изпълнение на дейностите са в подготвителен етап.
7. Специфично действие 6 „Подкрепа за държавите членки за умни граници“ (BMVI/2024/SA/1.5.1)
На 03.01.2025 г. е сключен договор за БФП с конкретния бенефициент дирекция „Комуникационни и информационни системи, a партньор е Главна дирекция „Гранична полиция“- МВР. 
Извършена е доставка на ИТ оборудване за централния компонент на Системата вход/изход по сухопътни, речни и морски ГКПП по външните граници на ЕС. 
По проекта е предвидена и доставка на сървърна платформа за същата система и инсталиране на нови системи за автоматизиран граничен контрол-ABC gates, за което тече подготовка на техническа спецификация и документация за провеждане на поръчката. 
В допълнение, по специфичното действие е заложено и изграждане на автобусни терминали на трасе „вход“ и трасе „изход“ на ГКПП, създаване на видеозапис с указания за пътниците и информационни брошури, както и доставка на 80 броя монитори. Генерирано е закъснение от 4 месеца, считано от планираната дата на обявяване. Бенефициентът ще съкрати вътрешните срокове за съгласуване, за да преодолее генерираното закъснение по подготовката на обществените поръчки.
8. Специфично действие 7 „Подкрепа за националните стратегии за европейско интегрирано гранично управление на държавите членки” (BMVI/2023-2025/SA/1.3.1/12)
На 12.06.2025 г. е сключен  договор за БФП с бенефициент Главна дирекция „Гранична полиция“- МВР. 
Проектът предвижда набор от активности, насочени към тестване на „План за действие на МВР при извънредна ситуация вследствие на увеличен миграционен натиск по границата на Република България с Република Турция“. Специфичното действие е в начален етап, като се предвижда да бъде изпълнено чрез осъществяването на две процедури, една за цялостна логистика за обучение и втора за разработване и въвеждане в експлоатация на система за управление на информация. Бенефициентът е започнал подготовка на предварителни срещи с компететните ведомства за договаряне на действия за стартиране на тестове за Плана за действие.
9. Специфично действие 8 „Повишаване на националните способности на външните граници на ЕС” (BMVI/2024/SA/1.1.6/04)
На 12.06.2025 г. е сключен  договор за БФП с конкретния бенефициент Главна дирекция „Гранична полиция“- МВР. В рамките на специфичното действие е предвидено изграждането и осъвременяване с нови технически средства Интегрираната система за контрол и наблюдение на българо-турската граница в участъка ГКПП Капитан Андреево до ГКПП Лесово, чрез изграждането на 10 км сензорни линии и обновяването на други 20 км. В допълнение, планирана е доставка на шест броя специализирани мобилни системи за наблюдение, състоящи се от термовизионна и дневна камера. Предвижда се и доставка на оборудване за противодействие на безпилотни летателни апарати. Към периода  на доклада, проектът е в начален етап и не може да бъде докладван оперативен напредък. Въпреки това, по отношение на процедурите, бенефициентът е създал организация за изготвяне на необходимата документация с цел възлагане на обществена поръчка. Изготвен е доклад за пазарно проучване от служители на бенефициента.
10. Специфично действие 9 BMVI/2025/SA/Pact „Специфично действие за подкрепа на държавите членки в изпълнението на Пакта за миграция и убежище“. 
На 21 февруари 2025 г. Управляващият орган е получил писмо на ЕК относно увеличаването на финансирането в рамките на тематичния механизъм по ИУГВП за целите на изпълнението на Плана на ЕС за миграция и убежище.
От ЕК е предвидено подкрепата за държавите членки за изпълнение на Пакта да бъде реализирана чрез изпълнението на специфично действие като съответната документация за него е разпространена през м. март 2025 г. 
Определеното за България в рамките на ИУГВП финансиране възлиза на 52 051 178 евро, средства от ЕК. 
С писмо от 14 март 2025 г. от ЕК са изпратени указания относно процеса на предоставяне на разпределените средства от междинния преглед на програмите и специфичните действия в подкрепа за прилагане на Пакта за миграция и убежище.
Процесът е разделен в два етапа. Първият етап е стратегически диалог между ЕК, Управляващия орган по ИУГВП и Националната точка за контакт на стратегическо ниво за подготовка за прилагане на Пакта. След постигане на съгласие по предложените мерки за финансиране, на втори етап се преминава към изменение на програмата по ИУГВП.
На 17 април 2025 г. на ЕК са изпратени първите версии на апликационни форми, свързани с реализирането на мерки включени в Плана за изпълнение на Пакта с финансиране по ИУГВП. Финалните версии на документите са изпратени на ЕК на 20 юни 2025 г.
В резултат на проведения политически диалог е подготвена и подадена към ЕК изменена програма по ИУГВП, която е официално одобрена на 16 октомври 2025 г.


В таблицата по-долу въведете подробна информация за всички национални специфични действия, изпълнени в рамките на програмата. Докладването относно транснационалните специфични действия следва да съответства на избрания вариант за докладване[footnoteRef:12].  [12: 	Както е посочено в бележката на Комисията от 14 февруари 2022 г. (Ares (2022)1060102).] 

	Специфична цел
	Наименование/
референтен номер на действието
	Бенефициер
	Период на изпълнение
	Допустима цена[footnoteRef:13] [13: 	Обща допустима цена на избраните операции, докладвани на Комисията до 31 юли през последната счетоводна година.] 

	Допустими разходи[footnoteRef:14] [14: 	Общ размер на допустимите разходи, декларирани от бенефициерите пред управителния орган, както са докладвани на Комисията до 31 юли през последната счетоводна година.] 

	Напредък по съответните общи и/или специфични за програмата показатели[footnoteRef:15] [15: 	Ако специфичните действия представляват допълване на предишни операции и няма специални механизми за мониторинг, докладвайте за крайните продукти и резултатите на пропорционална основа.] 


	
	
	
	
	
	
	Краен продукт
	Резултат

	1
	„Подкрепа за привеждане в съответствие със законодателството, регламентиращо изпълнението на оперативната съвместимост“ (BMVI/2021/SA/1.5.4/003)
	дирекция „Международно оперативно сътрудничество-МВР“
	22.01.2025 г. 
- 22.07.2027 г.
30 месеца
	1 070 456,04 евро
	0,00 евро
	О.1.8 Брой участници, получили подкрепа – 0;
 О.1.8.1 от които брой участници в дейности по обучение – 0 
	R.1.19 Брой участници, които съобщават три месеца след дейността за обучение, че използват уменията и компетентностите, придобити по време на тази дейност за обучение – 0 

	1
	Специфично действие „Подкрепа за държавите членки за укрепване на капацитета за граничен контрол в светлината на специалния Европейски съвет от февруари 2023 г.” (BMVI/2023/SA/1.1.2/002)
	Главна дирекция „Гранична полиция“-МВР
	23.02.2024 г. 
-
23.02.2028 г.
48 месеца
	47 169 276,47 евро
	13 427 138,97 евро
	О.1.7 Брой закупени сухопътни транспортни средства - 0
	неприложимо

	1
	Специфично действие 2 „Оборудване за националната компонента на Фронтекс“ (BMVI/2023-2024/SA/1.2.2/07)
	Главна дирекция „Гранична полиция“-МВР
	23.02.2024 г. 
- 31.12.2026 г.
34 месеца
	23 624 986,83 евро
	0,00 евро




	О.1.5 Брой закупени въздухоплавателни средства - 0
О.1.5.1. от които брой закупени безпилотни въздухоплавателни средства - 0
	неприложимо

	1
	Специфично действие 3 „Интегрирани решения за автоматизиран граничен контрол“(BMVI/2023/SA/1.1.3/004)
	Главна дирекция „Гранична полиция“-МВР
	23.02.2024 г. 
-
23.02.2029 г.
60 месеца
	1 819 972,08 евро
	24 670,81
евро
	О.1.1 Брой единици оборудване, закупени за граничните контролно-пропускателни пунктове - 
О.1.1.1 от които брой закупени системи за автоматизиран граничен контрол/системи за самообслужване/електронни врати - 
	R.17 Брой преминавания на границата през системите за автоматизиран граничен контрол и електронните врати - 

	1
	Специфично действие 4 „Система за електронно наблюдение на външните граници (е-наблюдение)“ BMVI/2023/SA/1.1.4/06
	Главна дирекция „Гранична полиция“-МВР
	15.10.2024 г. – 15.10.2028 г.
48 месеца
	28 999 555,18 евро
	5 797 971,77 евро
	неприложимо
	неприложимо

	1
	Специфично действие 5 „Електронни системи за наблюдение на външните морски граници“ (BMVI/2024/SA/1.1.7/04).
	Главна дирекция „Гранична полиция“-МВР
	12.03.2025 г. -12.01.2028 г.
34 месеца

	20 966 134,87 евро
	0,00 евро
	O.1.1 Брой единици оборудване, закупени за граничните контролно-пропускателни пунктове - 0
	неприложимо

	1
	Специфично действие 6 „Подкрепа за държавите членки за умни граници“ (BMVI/2024/SA/1.5.1)
	– дирекция „Комуникационни и информационни системи“, 
партньор – Главна дирекция „Гранична полиция“-МВР
	03.01.2025 г. 03.03.2026 г.
 14 месеца
	1 710 942,46 евро
	663 871,40
евро
	O.1.4 Брой изградени/модернизирани съоръжения, предназначени за граничните контролно-пропускателни пунктове - 0

	неприложимо

	1
	Специфично действие 7
„Подкрепа за националните стратегии за европейско интегрирано гранично управление на държавите членки" 
 BMVI/2023-2025/SA/1.3.1/12“ 
	Главна дирекция „Гранична полиция“-МВР
	12.06.2025 г.
12.01.2027 г.
	764 063,34 евро
	0,00 евро
	Брой разработени/поддържани/модернизирани функционални възможности, базирани на ИТ - 0
	неприложимо

	1
	Специфично действие 8„Повишаване на националните способности на външните граници на ЕС” (BMVI/2024/SA/1.1.6/04)

	Главна дирекция „Гранична полиция“-МВР
	12.06.2025 г.
12.06.2027 г.
24 месеца
	28 816 557,16 евро
	0,00 евро
	О.1.1 Брой единици оборудване, закупени за граничните контролно-пропускателни пунктове - 0
	неприложимо

	1
	Специфично действие 9 BMVI/2025/SA/Pact „Специфично действие за подкрепа на държавите членки в изпълнението на Пакта за миграция и убежище“.
	
	Предстои да бъде сключен договор
	
	
	
	


1.6.	ETIAS — член 29, параграф 2, буква ж) от Регламент (ЕС) 2021/1148
Представете информация за разходите в съответствие с член 85, параграфи 2 и 3 от Регламент (ЕС) 2018/1240 на Европейския парламент и на Съвета[footnoteRef:16], включени в отчетите съгласно член 98 от Регламент (ЕС) 2021/1060, съгласно позициите, посочени в таблицата по-долу. [16: 	Регламент (ЕС) 2018/1240 на Европейския парламент и на Съвета от 12 септември 2018 г. за създаване на Европейска система за информация за пътуванията и разрешаването им (ETIAS) и за изменение на регламенти (ЕС) № 1077/2011, (ЕС) № 515/2014, (ЕС) 2016/399, (ЕС) 2016/1624 и (ЕС) 2017/2226 (ОВ L 236, 19.9.2018 г., стр. 1).] 

	Вид цена
	Разходи през счетоводната година

	Широкомащабни информационни системи — Европейска система за информация за пътуванията и разрешаването им (ETIAS) — член 85, параграф 2 от Регламент (ЕС) 2018/1240
	 На 30 октомври 2024 г. е сключен договор за изпълнение на операция „Надграждане и укрепване на капацитета на националното звено ETIAS“. Проектът предвижда преустройство и основен ремонт, разширяване на съществуващата структурно кабелна система (СКС) и осигуряване на информационна и  физическа сигурност на помещенията на националното звено ETIAS, изграждане на оптична връзка за осигуряване на непрекъснато функциониране ETIAS и изграждане на електромагнитно екранирано помещение тип „Фарадеев кафез“.
Операцията е на стойност 958 687 евро и срок на изпълнение 10 месеца. Няма отчетени разходи за периода на доклада.

	Широкомащабни информационни системи — Европейска система за информация за пътуванията и разрешаването им (ETIAS) — член 85, параграф 3 от Регламент (ЕС) 2018/1240
	 Към 30.06.2025 г. не са финансирани операции, свързани с Европейската система за информация за пътуванията и разрешаването им (ETIAS), съгласно член 85, параграф 3 от Регламент (ЕС) 2018/1240.


1.7.	Само през 2024 г.: продължаване на проекти — член 33, параграф 4, буква д) от Регламент (ЕС) 2021/1148
Докладвайте за всички проекти, продължили след 1 януари 2021 г., които са били избрани и стартирани съгласно Регламент (ЕС) № 515/2014 на Европейския парламент и на Съвета[footnoteRef:17] в съответствие с Регламент (ЕС) № 514/2014 на Европейския парламент и на Съвета[footnoteRef:18]. [17: 	Регламент (ЕС) № 515/2014 на Европейския парламент и на Съвета от 16 април 2014 г. за създаване на инструмента за финансово подпомагане за външните граници и визите като част от фонд „Вътрешна сигурност“ и за отмяна на Решение № 574/2007/ЕО (ОВ L 150, 20.5.2014 г., стр. 143).]  [18: 	Регламент (ЕС) № 514/2014 на Европейския парламент и на Съвета от 16 април 2014 г. за определяне на общи разпоредби за фонд „Убежище, миграция и интеграция“ и за инструмента за финансово подпомагане на полицейското сътрудничество, предотвратяването и борбата с престъпността и управлението на кризи (ОВ L 150, 20.5.2014 г., стр. 112).] 

	 Към 30.06.2025 г. не са финансирани операции, които попадат в обхвата на член 33, параграф 4, буква д) от Регламент (ЕС) 2021/1148.


2.	Взаимно допълване 
2.1.	Взаимно допълване с други фондове на Съюза — член 29, параграф 2, буква в) от Регламент (ЕС) 2021/1148
Опишете взаимното допълване и, ако е приложимо, полезните взаимодействия, постигнати през счетоводната година между действията, подкрепяни от инструмента, и подкрепата, предоставяна от други фондове на Съюза, по-специално Инструмента за финансова подкрепа за оборудване за митнически контрол, фонд „Вътрешна сигурност“, фонд „Убежище, миграция и интеграция“, инструментите на Съюза за външно финансиране[footnoteRef:19], или във връзка с многоцелеви морски операции.  [19: 	По-специално Инструмента за съседство, сътрудничество за развитие и международно сътрудничество — Глобална Европа (ИССРМС) и Инструмента за предприсъединителна помощ (ИПП).] 

Опишете също така взаимното допълване на извършените дейности от гледна точка на укрепването на междуведомственото сътрудничество[footnoteRef:20], включително сътрудничеството с Европейската агенция за гранична и брегова охрана и съответните национални органи.  [20: 	Като например сътрудничество на равнището на Съюза между държавите членки и между държавите членки и съответните органи, служби и агенции на Съюза, както и сътрудничество в национален план между компетентните органи във всяка държава членка.] 

Обърнете специално внимание на:
1. взаимното допълване с всички инструменти на Съюза за външно финансиране за действия, предприети във или по отношение на трети държави, като се подчертават аспектите, които са в съответствие с принципите и общите цели на външната политика на Съюза;
1. използването на благоприятстващи механизми, като например съществуващи организационни и процедурни договорености, които спомагат за постигането на полезни взаимодействия и взаимно допълване, както и на всички действия, предприети за подобряването на тези механизми през счетоводната година. 
	Поддържа се тясна координация между УО на програмата по ИУГВП и УО на програми, финансирани по другите фондове от Регламент 2021/1060 и Споразумението за партньорство, за да се постигне максимален ефект от помощта в близки и сходни тематични области. 
В изпълнение на националните изисквания е създаден общ Комитет за наблюдение (КН) на програмите по фонд „Вътрешна сигурност“ и Инструмента за финансова подкрепа за управлението на границите и визовата политика 2021-2027 г., в който са включени представители на съответните заинтересовани страни, работещи в областта на вътрешната сигурност – публични органи, международни и неправителствени организации, академичната общност, организации от икономическия и социалния сектор и регионални партньори. Tова дава възможност за въвеждане на механизми на национално ниво за осъществяване на ефективна координация между Управляващите органи на програмите, финансирани от други фондове по Регламента за общоприложимите разпоредби в рамките на Споразумението за партньорство, чрез участие на представители в Комитетите за наблюдение, за да се постигне максимален ефект от помощта в близки и сходни тематични области.
В рамките на отчетния период са проведени две заседания и 6 писмени процедури на КН, в рамките на които участващите в КН представители на УО на програмите по фондовете за периода 2021-2027 г. са запознати с изпълнените, както и предстоящите проекти по програмата по ИУГВП.
Програми от Споразумението за партньорство
Програмата по ИУГВП осигурява взаимно допълване и взаимодействие с програмите в Споразумението за партньорство и по-специално със:
1. Interreg VI-A IPA България-Турция - Съществуват взаимно допълване със стратегическия проект по Interreg Специфична цел 2: По-безопасна и по-сигурна Европа.
За разлика от Interreg VI-A IPA България-Турция, програмата по ИУГВП предвижда дейности като:
- Провеждане на обучения в областта на Интегрираното управление на границите съгласно съответните достижения на ЕС;
- Доставка на специализирано оборудване за граничен контрол (гранични проверки и гранично наблюдение);
- Поддръжка и ремонт на инфраструктурата за граничен контрол (инфраструктура на Главна дирекция „Гранична полиция“ и Регионални дирекции „Гранична полиция“).
2. Interreg IPA CBC Република България – Република Северна Македония-Съществува допълване със стратегическия проект по Interreg Специфична цел 3: Разработване и подобряване на устойчива, устойчива на климата, интелигентна и интермодална национална, регионална и местна мобилност, включително подобрен достъп до TEN- T и трансгранична мобилност.
За разлика от Interreg IPA CBC Република България-Република Северна Македония програмата по ИУГВП не предвижда изграждане на ГКПП, а ремонт и поддръжка на инфраструктурата за граничен контрол (инфраструктура на Главна дирекция „Гранична полиция“ и Регионалните дирекции „Гранична полиция“) и доставка на необходимото оборудване за гранични проверки.
3. Програми, управлявани от ЕК
Допълняемост и синергия ще бъдат осигурени с Инструмента за оборудване за митнически контрол.
Инструментът за оборудване за митнически контрол ще финансира soft detection technology devices за контрол на стоки, като скенери и автоматизирани системи за разпознаване на табели; но изключва ИТ, инфраструктура и транспортни средства, които ще бъдат финансирани с други средства. Когато soft detection technology devices трябва да се използват предимно за контрол на стоки, но също и за контрол на лица, те ще бъдат финансирани по Инструмента за оборудване за митнически контрол, като по този начин се създават условия за синергии и икономии от мащаба между различните отговорни отдели за контрол на стоки и лица на външната граница.
ИУГВП ще финансира оперативно оборудване, включително транспортни средства, скенери за документи, устройства за пръстови отпечатъци, ИТ оборудване и комуникационни системи, необходими за ефективен и сигурен граничен контрол (проверки на лица). Действия, чиято изключителна цел или ефект е контролът на стоки няма да бъдат допустими по ИУГВП. Транспортни средства и инфраструктура за двойна употреба (управление на граници и митнически контрол) могат да бъдат допустими, ако основната цел е управление на границите.
4. План за възстановяване и устойчивост
Програмата по ИУГВП ще осигури взаимно допълване и взаимодействие с Плана за възстановяване и устойчивост и по-специално с проекта Изграждане, развитие и оптимизиране на цифровата система TETRA и радиорелейна мрежа, управляван от Министерството на вътрешните работи.
Проектът по Механизма за възстановяване и устойчивост е насочен към изграждане на системата ТЕТРА на МВР като единна радиокомуникационна система за осигуряване на комуникационна среда за управление, взаимодействие и координация на държавните структури, вкл. всички елементи на Единната спасителна система (ЕСС) и НС 112 при осъществяване на съвместни дейности, свързани с оповестяване и защита на населението при бедствия и аварии, опазване на обществения ред и противодействие на престъпността.
Дейностите по системата TETRA на МВР в рамките на програмата по ИУГВП са насочени към поддръжка на вече изградените системи TETRA по външните граници.



2.2.	Многофункционално оборудване и системи на ИКТ — член 13, параграф 14 от Регламент (ЕС) 2021/1148 
Опишете накратко съответните операции, включващи оборудване и системи на ИКТ, закупени с подкрепата на програмата през счетоводната година и използвани в допълнителни области на митническия контрол, при многоцелеви морски операции или за постигане на целите на фонд „Вътрешна сигурност“ и фонд „Убежище, миграция и интеграция“. Посочете местата на разполагане на многофункционалното оборудване и системите на ИКТ. 
По отношение на оборудването предоставете информация също за периода, през който то е било използвано в допълнителните области.
	Към 30.06.2025 г. няма проекти, които да включват оборудване и ИКТ системи за използване в области на митническия контрол. 
Закупуването на морски гранично-полицейски патрулен кораб ще подпомага също изпълнението на задачи, свързани с оказване на помощ, издирване и спасяване в рамките на многоцелеви морски операции. В тази връзка е налице многофункционална употреба на кораба по смисъла на член 13, параграф 14 от Регламент (ЕС) 2021/1148.  
В  процес на изпълнение е договор за доставка на моторни превозни средства за целите на граничния контрол, в рамките на който е предвидено закупуването на леки автомобили с нормална и повишена проходимост, микробуси, автобуси, специализирани автомобили за транспорт на служебни кучета, специализирани арестантски автомобили и специализирана техника за репатриране. Предвидено е част от оборудването да бъде използвано за целите на изпълнението на задълженията по сключените споразумения за реадмисия с трети държави при спазването на разпоредбата на чл. 13, т. 14, буква в) от Регламент (ЕС) 2021/1148 като периодът на използването на оборудването в посочената допълнителна област няма да надвишава 30% от общия период на използване на това оборудване.


За информационна система на Съюза, финансирана съгласно Регламент (ЕС) 2021/1148, която обслужва също целите на Регламент (ЕС) 2021/1147 и Регламент (ЕС) 2021/1149 (многофункционална система), или на дейностите, изисквани съгласно правната рамка на ЕС за оперативна съвместимост[footnoteRef:21], попълнете таблицата по-долу.  [21: 	Регламент (ЕС) 2019/817 на Европейския парламент и на Съвета от 20 май 2019 г. за създаване на рамка за оперативна съвместимост между информационните системи на ЕС в областта на границите и визите и за изменение на регламенти (ЕО) № 767/2008, (ЕС) 2016/399, (ЕС) 2017/2226, (ЕС) 2018/1240, (ЕС) 2018/1726 и (ЕС) 2018/1861 на Европейския парламент и на Съвета и на решения 2004/512/ЕО и 2008/633/ПВР на Съвета (OВ L 135, 22.5.2019 г., стр. 27).
Регламент (ЕС) 2019/818 на Европейския парламент и на Съвета от 20 май 2019 г. за създаване на рамка за оперативна съвместимост между информационните системи на ЕС в областта на полицейското и съдебното сътрудничество, убежището и миграцията и за изменение на регламенти (ЕС) 2018/1726, (ЕС) 2018/1862 и (ЕС) 2019/816 (ОВ L 135, 22.5.2019 г., стр. 85). ] 

	Специ-фична цел
	Наимено-вание на операцията
	Бенефициер на операцията
	Цел на операцията
	Период на изпълнение
	Ставка на съфинан-сиране
	Допустима цена[footnoteRef:22] [22: 	Обща допустима цена на избраните операции, докладвани на Комисията до 31 юли през последната счетоводна година.] 

	Допустими разходи[footnoteRef:23] [23: 	Общ размер на допустимите разходи, декларирани от бенефициерите пред управителния орган, както са докладвани на Комисията до 31 юли през последната счетоводна година.] 


	1
	Развитие на СВИ по сухопътни, речни и морски ГКПП по външни граници на ЕС
	Дирекция „Комуникационни и информационни системи“ на Министерство на вътрешните работи
	Автома-тизация на процеса на граничен контрол
	48 месеца
	




75%
	




12 006 815
евро
	




9 220 772,75    евро

	1
	Следгаранционна поддръжка на софтуер и технически средства за целите на Н.ШИС
	Дирекция „Комуникационни и информационни системи“ на Министерство на вътрешните работи
	Осигуряване на високо ниво на надеждност и непрекъс-натост в работата на Н.ШИС
	75 месеца
	





75%
	





4 932 924
       евро
	





1 245 486 евро

	1 
	Адаптиране на националната АДИС ЕВРОДАК към изискванията на Регламент (ЕС) 2019/817
	


Национален институт по криминалистика - МВР
	Целта на проектното предложение е изграждане на връзката между националната система Евродак и европейския портал.
	36 месеца
	




75%
	




399 994 евро
	




7 788,01 евро

	1
	Подготовка на потребителите и бюрото SIRENE за преходния период на оперативна съвместимост
	Дирекция „Международно оперативно сътрудничество“-МВР
	Разработка и внедряване на автоматизирана информационна система за постигане на оперативна свързаност с държавите-членки (iStream)
	30
месеца
	


90%
	

1 070 456
евро
	

0,00 евро

	1
	Надграждане и укрепване на капацитета на националното звено ETIAS
	
Дирекция „Международно оперативно сътрудничество“-МВР
	Създаване и поддръжка на ширикомащабни ИКТ, осигуряване на оперативна съвместимост ( ETIAS)
	
18 месеца
	
75%
	1 2782 29,7
евро
	
0,00 
евро

	1
	Осъвременяване и дооборудване на геоинформационната дейност на ГДГП
	Главна дирекция „Гранична полиция“ – Министерство на вътрешните работи
	Проектиране, разработване и внедряване на геоинформационен уебпортал съгласно изискванията на Директива 2007/2/ЕС
	61 месеца 
	75 %
	319 994,58 евро

	0,00 евро

	2
	Надграждане на свързаността между МВнР и задграничните представителства на България
	Министерство на външните работи 
	НВИС -осъвременяване на комуникационната свързаност между МВнР и задграничните представителства
	




72 месеца
	




75%


	




2 226 034
евро
	




233,02 евро

	2
	Следгаранционна поддръжка и обновяване на софтуерните компоненти на НВИС
	Министерство на външните работи
	Осигуряване на високо ниво на надеждност и непрекъс-натост в работата на НВИС (NVIS)
	72 месеца
	75 %

	



4 375 355
евро
	



398 367,01 евро

	2
	Развитие и надграждане на програмното и техническото осигуряване на НВИС
	Министерство на външните работи
	
	62 месеца
	


75%

	


8 421 052
евро
	


 1 539,52 евро


2.3.	Многогодишно планиране за закупуването на оборудване — член 13, параграф 14, буква г) от Регламент (ЕС) 2021/1148
Посочете многогодишното планиране за очакваното закупуване на оборудване по този инструмент.
	По-голямата част от планираното в рамките на програмата по ИУГВП за периода 2021-2029 г. оборудване е включено в одобрените за финансиране проекти към 30.06.2025 г. Осигурено е финансиране за закупуването на следното оборудване:
- патрулни автомобили – 712 броя, от които 360 доставени и въведени в екплатация към 30.06.2025г. г.
-  безпилотни летателни системи – 3 броя. 
-   морски патрулен кораб (бруто тонаж над 200 БТ) – 1 брой.
-   мобилни системи за наблюдение – 22 броя. 
-   речен гранично-полицейски кораб – 1 брой.
-   бързоходни плавателни средства с колесар – 3 броя.
-   ръчни термовизионни камери – 299 бр.
Част от стартиралите операции предвиждат закупуване на оперативно оборудване, което след доставката ще бъде регистрирано в регистъра техническите стредства, които са на разположение на  Европейската гранична и брегова охрана.
В допълнение, ГД „Гранична полиция“ разполага с концепция за многогодишно планиране за интегрирана система за наблюдение (ИСН) на българо-турската, автоматозирана система за наблюдение (АСН) на българо-сръбската и ИСН на черноморската граница. Концепцията е многокомпонентна и включва разширяването и поддръжката на ИСН и АСН чрез доставката на периметрови, радарни системи, сензори, камери, специализирани мобилни системи и ръчни термовизионни камери. Предвидена е доставката на широкомащабно оборудване като кораби, автомобили и безпилотни средства. В концепцията е включено оборудване за ГКПП – електронни гейтове, мобилни рентгенови системи, газоанализатори. Изпълнението на всички дейности от концепцията съвпада във времето с програмния период по ИУГВП. В рамките на средносрочния преглед на програмата и допълнителното финансиране по Пакта за миграция ще бъдат анализирани актуалните  потребностите от оборудване за включване в програмата по ИУГВП.

	
Оборудване, което ще бъде закупенo по ИУГВП, съгласно наличния многогодишен план


	ID
	Вид оборудване
	Общ брой на оборудването
	Вид придобиване (обществена поръчка/лизинг/друг вид)
	Очаквана година за обявяване на обществената поръчка
	Доставка / регистрация/ коментари

	НП
	Патрулни автомобили
	712
	Обществена поръчка (договорите са сключени)
	2024
2024
2025

	2024/2025 – доставени 439 бр., от които 360 към 30.06.2025.
2026  – 273 бр.

	НП
	Безпилотни летателни системи
	3
	Обществена поръчка
	2024
	2025/регистрация в регистрация в ТЕР Фронтекс в срок до един месец след доставката

	НП
	Морски патрулен кораб
	1
	Обществена поръчка
	2025
	2028 /регистрация в ТЕР Фронтекс в срок до един месец след доставката

	НП
	Мобилни системи за наблюдение в сътав термо-визионна и дневна камера
	15
	Обществена поръчка
	2026
	2028

	НП
	Мобилни системи за наблюдение (вкл. термовизионна и дневна камера  и оборудване за противодействие на безпилотни летателни апарати /антидрон система).
	6
	Обществена поръчка – сключено на 23.10.2024 г.
Рамково споразумение за доставка (Доставката е част от разширяването на интегрираната система за наблюдение на българо-турската граница Етап 4)
	2026
	2027

	
	Мобилни системи за наблюдение
в състав от термовизионна и дневна камерa


	1



	Обществена поръчка  – сключено на 23.10.2024 г.
Рамково споразумение за доставка
	2026

2026
	2027

2027

	НП
	Речни гранично-полицейски кораби
	1
	Обществена поръчка
	2026
	2028

	НП
	Бързоходни плавателни средства с колесар
	3
	Обществена поръчка
	2026
	2028

	НП
	Ръчни термовизионни камери
	299
	Обществена поръчка
	2025
	2026



3.	Прилагане на достиженията на правото на Съюза — член 29, параграф 2, буква г) от Регламент (ЕС) 2021/1148
Опишете накратко как през счетоводната година програмата е допринесла за прилагането на съответните достижения на правото на Съюза, и по-конкретно в областта на Шенген, управлението на границите и визовата политика, както и за всички съответни планове за действие.
	Към 30.06.2025 г. продължава изпълнението на проект за развитието на СВИ по сухопътни, речни и морски гранични контролно-пропусквателни пунктове по външните граници на ЕС. В резултат на неговото изпълнение, 26 ГКПП на външни граници ще бъдат приведени в съответствие със Система на Европейския съюз за влизане/излизане, което ще гарантира автоматизацията на процеса на граничен контрол и неговата съвместимост с нормативните изисквания на Регламент (ЕС) 2226/2017.
От друга страна, в рамките на програмата се финансират проекти за следгаранционна поддръжка на софтуер и технически средства за целите на националната компонента на Шенгенската информационна система (ШИС), надграждане и укрепване на капацитета на националното звено ETIAS и адаптиране на националната АДИС ЕВРОДАК към изискванията на Регламент (ЕС) 2019/817). С тяхното изпълнение се осигурява високо ниво на надежден достъп и непрекъснатост в работата на ШИС и нейните компоненти  на европейско и национално ниво във връзка с изискванията на Регламент (ЕС) 2018/1861, защитен обмен на класифицирана информация и провеждане на защитени видеоконферентни разговори с останалите национални звена ETIAS и с Централното звено, както и обновяване на комуникационния софтуер на националната система Евродак и създаване на уеб услуга за комуникация с европейския портал за търсене, необходима във връзка с прилагането на Регламент (ЕС) 2024/1358 на Европейския парламент и на Съвета. В контекста на прилагането на достиженията на правото на Съюза, изпълнението на проекта допринася за спазването на изискванията на Регламент (ЕС) 2018/1861 от 28 ноември 2018 г. за създаването, функционирането и използването на ШИС в областта на граничните проверки, за изменение на Конвенцията за прилагане на Споразумението от Шенген. 
Проектите, свързани с инвестиции в оборудване за граничен контролн са в съответствие с разпоредбите, предвидени в Регламент (ЕС) 2016/399 относно Кодекс на Съюза за режима на движение на лица през границите. 
Проектите по специфична цел № 2 прилагат достиженията на правото на Съюза в областта на визовата политика и изискванията на Регламент (ЕС) № 767/2008 относно Визовата информационна система. През отчетния период стартира изпълнението на проект, насочен към развитие и надграждане на програмното и техническото осигуряване на НВИС. В рамките на проекта ще бъде извършено обновяване, надграждане и развитие на приложното програмно осигуряване на НВИС, както и модернизиране и разширяване на хардуерните ресурси, комуникационната инфраструктура и мрежовата свързаност на системата.
Инвестициите в широкомащабно оборудване и за поддръжка на интегрираните системи за наблюдение на границата, подпомагат интегрираното управление и допринасят за прилагането на законодателството на национално и европейско ниво в констекста на Регламент (ЕС) 2019/1896 за европейската гранична и брегова охрана. 


4.	Комуникация и видимост — член 29, параграф 2, буква д) от Регламент (ЕС) 2021/1148
Опишете как са били изпълнени дейностите за осъществяване на комуникация и осигуряване на видимост през счетоводната година. По-специално, посочете напредъка, постигнат по отношение на целите, определени в комуникационната стратегия, измерен чрез съответните показатели и техните целеви стойности. Ако е приложимо, опишете всички добри практики за достигане до целевите групи и/или разпространение и оползотворяване на резултатите от проектите.
	През отчетния период УО продължи активното изпълнение на комуникационната стратегия на програмата.
Основната комуникационна цел на УО е популяризирането на европейското финансиране и постигнатите резултати по програмата, както и повишаването на информираността на широката общественост и на всички заинтересовани страни – бенефициенти, медии, лидери на мнение и неправителствени организации.
Уебсайтът на УО (https://www.mvr.bg/dmp) функционира като основен комуникационен канал, осигуряващ своевременна и актуална информация, както и бърз и лесен достъп до документи, новини и публикации, свързани с изпълнението на програмата.
Фейсбук страницата „Фондове в област „Вътрешни работи“ https://www.facebook.com/HomeAffairsFundsBG продължи активно да популяризира дейностите по проектите, постигнатите резултати и ползите за обществото.
През отчетната година съдържанието, публикувано във Фейсбук страницата, достигна до 65 000 потребители (reach), което представлява ръст от 301% спрямо предходния отчетен период.
LinkedIn страницата https://www.linkedin.com/company/home-affairs-funds-bg  на УО се утвърди като допълнителен комуникационен канал за достигане до професионална аудитория, като през отчетния период бяха реализирани над 13 000 импресии.
Чрез уебсайта и социалните мрежи на Управляващия орган бяха публикувани общо 47 публикации. Част от тях бяха споделени и на Единния информационен портал (www.eufunds.bg), с цел осигуряване на прозрачност и публичност на процесите по програмата.
През отчетния период УО организира годишно обучение за изпълнение на проекти по програмите в област „Вътрешни работи“, в което взеха участие 70 представители на бенефициентите. В рамките на сесията, посветена на публичност и комуникация, бяха разяснени приложимите изисквания, насоките за тяхното прилагане и представени най-добри практики. Участниците обсъдиха съвместно и възможности за подобряване на комуникацията на проектите, финансирани по фонда.
В отчетния период УО изиска от всички бенефициенти да поставят на заглавната страница на своите интернет сайтове активен банер с емблемата „Съфинансирано от Европейския съюз“, водещ към страница с информация за проектите, финансирани по програмата. Наблюдава се значително подобрение в спазването на изискванията за публичност и комуникация от страна на бенефициентите, включително по отношение на използването на задължителните визуални елементи и видимостта на финансирането.
Обобщени данни за периода и изпълнение на таргет събития:
• 1 обучение с 70 представители на бенефициенти;
• 3 онлайн информационни дни с общо 28 участници;
• 2 заседания на комитети за наблюдение с общо 87 участници.
От началото на програмата са реализирани 11 от планираните 9 събития, заложени до 2029 г. Заложеният индикатор включва онлайн и присъствени събития (откриващо и заключително събитие, информационни дни, обучения, заседания на Комитета за наблюдение и т.н.). Отчетените към средата на периода събития предполагат актуализация на посочения индикатор. С оглед интензитета на изпълнение на проектите, респективно напредъка по програмата, е реалистично до края на програмния период да се проведат 20 публични събития.
Още с откриващото тридневно събитие през юни 2024 г. са обхванати над 300 участници, при таргет 180 до 2029 г.
Публикации:
• 47 публикации на уебсайта и в социалните мрежи на Управляващия орган
(общо публикувани 70 при цел 75 публикации до 2029 – 93,3% изпълнение на таргета).
Последователи:
• Страницата нараства със 179 последователи, което представлява ръст от 5%.


Дайте връзка към уебпортала, посочен в член 46, буква б) от Регламент (ЕС) 2021/1060, и, ако е различен, към уебсайта, посочен в член 49, параграф 1 от същия регламент.
	Връзка към уеб портала, посочен в член 46, буква б) от Регламент (ЕС) 2021/1060:
https://www.eufunds.bg/bg
Връзка към уеб портала, посочен в член 49, параграф 1 от Регламент (ЕС) 2021/1060:
https://www.mvr.bg/dmp/


5.	Отключващи условия и хоризонтални принципи 
5.1.	Отключващи условия — член 29, параграф 2, буква е) от Регламент (ЕС) 2021/1148
Опишете как е било гарантирано, че приложимите отключващи условия в приложение III към Регламент (ЕС) 2021/1060 са били изпълнени и прилагани през цялата счетоводна година, по-специално по отношение на спазването на Хартата на основните права на Европейския съюз. Ако е приложимо, опишете всяка промяна, която е оказала въздействие върху начина, по който са били изпълнени отключващите условия, както е предвидено в член 15, параграф 6 от Регламент (ЕС) 2021/1060.
	 През счетоводната година от УО са предприети необходимите мерки за стриктното изпълнение и прилагане на отключващите условия, посочени в Приложение III към Регламент (ЕС) 2021/1060. 
В рамките на периода не са настъпили промени, които да окажат съществено въздействие върху начина, по който са били изпълнени отключващите условия. Въпреки това, всички актуализации в националната и европейската правна рамка, които могат да повлияят на тези условия, са били внимателно анализирани и своевременно интегрирани в процесите по управление и контрол.
Мерки за защита на основните права са интегрирани във всички процедури, включително възлагането на обществени поръчки, подбор на проекти и изпълнението на дейности. Възможностите за финансиране са били предоставяни на всички лица и организации при пълно спазване на принципите на равнопоставеност и без дискриминация по пол, възраст, етническа принадлежност или друго основание.
През 2025 г. не са получени жалби във връзка с някое от  хоризонталните отключващи условия и съответно такива не докладвани на  Комитета за наблюдение на програмите по фонд „Вътрешна сигурност“ и Инструмента за финансова подкрепа за управлението на границите и визовата политика 2021-2027.
В рамките на отчетния период е получен доклад, изготвен по финансиран от ЕС проект FURI – „Нарушения на основни права при използването на средства от Европейските фондове“, представящ проблеми относно нарушения на хоризонтални принципи и основни права, гарантирани от Хартата на основните права на човека на ЕС, при изпълнението на проекти, съфинансирани чрез средства от Европейския съюз.  В доклада са посочени редица проблеми, които възпрепятстват, според съставителите му, ефективното прилагане на Основните права в България, а именно системна дискриминация и сегрегация, транс- институционализация, насилие и отблъскване на бежанци по границата, злоупотреба със средства на ЕС. С оглед констатациите в доклада, същият беше изпратен на Главна дирекция „Гранична полиция“, дирекция „Миграция“ за изразяване становища. От страна на бенефициентите е посочено, че изводите в доклада са невярно интерпретирани и не почиват на конкретни доказателства или факти. Изводите в доклада и становищата на бенефициентите са разгледани в рамките на УО и не се възприеха като сигнал за нарушение на Основните права или правата на хората с увреждания при изпълнение на проектите. За извършените от УО действия е уведомена дирекция „Централно координационно звено“ в администрацията на Министерския съвет.
Със съдържанието на доклада бяха запознати и членовете на Комитет за наблюдение на програмите по фонд „Вътрешна сигурност“ и Инструмента за финансова подкрепа за управлението на границите и визовата политика 2021-2027 на заседание, проведено на 24.06.2025 г.
Подготовката и провеждането на процедурите за предоставяне на безьвъзмездна финансова помощ се осъществяват от УО в съответствие с критерии и методология за подбор на операции, които са в пълно съответствие с Хартата на основните права на Европейския съюз. В Насоките за кандидатстване са посочени изисквания към кандидатите за безвъзмездна финансова помощ да декларират, че предвидените дейности съответстват и допринасят за реализиране на хоризонталните политики, както и прилагането на Хартата на основни права на ЕС и Конвенцията на ООН за правата на хората с увреждания.
Във формулярите за електронно кандидатстване е предвидено място, в което кандидатите посочват информация относно съответствието на проектното предложение с хоризонталните отключващи условия. Информацията в полето и предвидените в него мерки, ако има такива, са обект на оценка и изпълнението им се съблюдава при изпълнението на проектите. По този начин се гарантира спазването на отключващите условия през целия програмен период.
На етапа на оценка на проектното предложение това съответствие  се проверява от оценителната комисия и се проследява от служители на Управляващия орган на етап изпълнение на проектното предложение. В тази връзка, Контролният лист на УО за проверка на междинен и окончателен технически отчет и Контролният лист от посещение на място са актуализирани, като в тях са включени конкретни въпроси, свързани с проверка на прилагането на Хартата на основните права на Европейския съюз и Конвенцията на ООН за правата на хората с увреждания.



5.2.	Спазване на хоризонталните принципи — член 9 от Регламент (ЕС) № 2021/1060
Опишете как сте гарантирали спазването на хоризонталните принципи, установени в Регламента за общоприложимите разпоредби, през счетоводната година, и по-специално равенството между мъжете и жените и насърчаването на интегрирането на принципа на равенство между половете, както и предотвратяването на дискриминация, основана на пол, расов или етнически произход, религия или убеждения, увреждане, възраст или сексуална ориентация.
	Управляващият орган (УО) прилага необходимите мерки за гарантиране на спазването на хоризонталните принципи, установени в чл. 9 от Регламент 2021/1060 и приложимото национално законодателство, включително Закона за управление на средствата от европейските фондове при споделено управление (ЗУСЕФСУ).
УО прилага систематичен и многостепенен подход за недопускане на предоставяне на безвъзмездна финансова помощ по програмата по ИУГВП в нарушение на хоризонталните принципи. Съответствието с тези принципи е интегрирано във всички етапи от жизнения цикъл на операциите – от подготовката и подбора на проектните предложения, през изпълнението и мониторинга, до верификацията на разходите и отчитането.
В съответствие с чл. 2, ал. 1 от ЗУСЕФСУ, УО осигурява спазването на принципите на законност, добро финансово управление, пропорционалност, прозрачност, партньорство и многостепенно управление, както и намаляване на административната тежест за бенефициентите. Тези принципи са трайно установена практика в работата на УО и продължават да се прилагат последователно в програмния период 2021–2027.
Контролът по спазването на хоризонталните принципи се осъществява чрез въведени механизми на всички нива на управление и контрол, включително чрез Системите за управление и контрол, вътрешни процедури и контролни листове, използвани от УО.  
С цел стриктно спазване на хоризонталните принципи, се използват контроли, въведени на всички етапи от изпълнението на операциите, включени в програмата по ИУГВП, както и в отделните структурни звена на УО. 
Сред принципите, към които УО се придържа, са:
- партньорство, сътрудничество и координация между страните, участващи в процеса на подготовка и изпълнение на програмата по ИУГВП;
- да повишава административния капацитет както на своите служители, така и на тези на получателите на помощта по отношение на познаването на фундаменталните права;
- провеждането на единна политика на равнопоставеност между половете във всички финансирани дейности и трайна превенция срещу пряка и косвена дискриминация въз основа на пола;
- елиминирането на потенциалната поява на други дискриминационни признаци, напр. въз основа на раса, народност, етническа принадлежност, произход, религия или вяра, увреждане;
- създаване на среда, която да допринесе за приложение в максимална степен на националното и европейското законодателство.
В рамките на оценката на проектните предложения УО следи предлаганите дейности да са съобразени с принципите на равенство между половете, активно включване, равни възможности и недопускане на дискриминация. С подписването на Формуляра за кандидатстване бенефициентите и партньорите по проектите поемат изричен ангажимент за спазване на хоризонталните принципи, като тяхното прилагане се проследява по време на изпълнението чрез текущ мониторинг от страна на УО. 
 По време на изпълнението на проектите стриктно се следи за изпълнението на ангажимента от страна на бенефициентите за добро финансово управление на получената безвъзмездна помощ и осигуряването на видимост и информираност на обществеността за финансирането по програмата по ИУГВП. УО насърчава бенефициентите да съблюдават принципите на равенство на половете и недопускане на дискриминация при включване на представители на целевите групи. При изпълнението на проектите се избягва всякаква форма на дискриминация.
В рамките на постоянния мониторинг на изпълнението на финансираните проекти се следи за липсата на принадлежност на бенефициента към каквато и да е група, по какъвто и да е признак и да не поставят ограничения, основани на пол, раса, народност, етническа принадлежност, гражданство, произход, религия или вяра, образование, убеждения, политическа принадлежност, лично или обществено положение, увреждане, възраст, сексуална ориентация, семейно положение, имуществено състояние или на всякакви други признаци, установени в закон или международен договор, по който Р България е страна.
Бенефициенти по програмата по ИУГВП са основно правоприлагащи органи на държавната власт. С оглед на това, се прилага нулева толерантност спрямо действие или бездействие на служителите им, което би нарушило основните принципи на зачитане на правата на всички граждани, включително нелегални мигранти и други групи лица, установени в рамките на граничния контрол и охрана на държавната граница. В ГДГП са въведени вътрешни процедури и механизми за контрол на изпълнението на служебните задължения на граничните полицаи, включително такива за проверка на сигнали за нарушаване на човешките права.
В допълнение, е проведена работна среща между директора на ГДГП и служителя по основни права към Европейската агенция за гранична и брегова охрана (Фронтекс) г-н Йонас Гримхеден. Срещата е била посветена на спазването на основните права в рамките на съвместните операции с Фронтекс. Подобрената ситуация и предприетите от ГДГП мерки за предотвратяване на потенциални нарушения са били оценени положително. През 2025 г. в ГДГП не са постъпвали жалби, засягащи дейността на Фронтекс и на ГДГП в рамките на оперативната дейност на Фронтекс. Въпреки това, продължава интензивното сътрудничество, като през юни 2025 г. е одобрен план за действие за превенция на действия които може да доведат до потенциално нарушение на основните права. Планирано е да се проведат информационни сесии за новоназначени служители в ГДГП, както и семинар с тема „Опазването на основните права при граничното наблюдение“ за служители на ГДГП и командировани сили от постоянния корпус на Фронтекс. 
Постигнати са подобрения в областта на прозрачността, като ГДГП предоставя достъп до патрулни дейности на наблюдателите по основни права към офиса на служителя по основни права към Фронтекс, изградено е доверие, като регулярно се организират срещи с наблюдателите по основните права и е подобрено докладването системата на Фронтекс за оперативни доклади.
През отчетния период бяха предприети конкретни стъпки за укрепване на механизмите за защита на човешките права, в съответствие с препоръките на Европейската агенция за фундаменталните права и указанията на Европейската комисия. Голяма част от екипа на УО преминаха специализирани обучения, свързани с Харта на основните права на Европейския съюз и спазването при изпълнение на споделено управление. В следващи периоди се планира и провеждането на подобни обучения за настоящи и бъдещи бенефициенти.
УО продължава да следи за постъпили сигнали, жалби от граждани или други външни източници/заинтересовани страни относно нарушения/незачитане на правата на гражданите. В рамките на текущия мониторинг бенефициентите не са докладвали постъпили жалби от граждани или други заинтересовани страни.
С цел осигуряване на ефективна експертиза по получените жалби и установените случаи на неспазване на Харта на основните права на Европейския съюз, като член с право на глас в Комитетите за наблюдение по ИУГВП участва представител на Комисията за защита от дискриминация, а като наблюдател без право на глас – на омбудсмана на Р България.


6.	Проекти в трети държави или по отношение на трети държави — член 29, параграф 2, буква з) от Регламент (ЕС) 2021/1148
Опишете всички действия, които се извършват във или по отношение на трети държави през счетоводната година, и как те носят добавена стойност от Съюза при постигането на целите, определени от инструмента. Посочете кои са съответните трети държави. Представете описание, в което се пояснява, че действията, подкрепяни от инструмента, не са ориентирани към развитието, обслужват интересите на вътрешните политики на Съюза и са съгласувани с дейностите, предприети в рамките на Европейския съюз. Ако е приложимо, позовете се на консултациите с Комисията преди одобряването на проекта (член 13, параграф 12 от Регламент (ЕС) 2021/1148).
	 Към 30.06.2025 г. не са финансирани операции, които се извършват във или по отношение на трети държави.


7.	Резюме — член 29, параграф 2 от Регламент (ЕС) 2021/1148
Представете резюме на раздели 1—6, което ще бъде преведено и предоставено на разположение на обществеността. 
Резюмето трябва да обхваща най-малко всички точки, изброени в член 29, параграф 2, и за предпочитане следва да бъде структурирано около тях.
Насърчава се използването на подточки, удебелен текст или информативни заглавия, така че заинтересованите страни да могат лесно да се запознаят с основните постижения на програмата и основните проблеми, засягащи нейното изпълнение.
	1. Напредък в изпълнението
Специфична цел 1: Европейско интегрирано управление
· Разширява се Интегрираната система за наблюдение по българо-турската граница чрез изграждане на нови сензорни линии и внедряване на съвременно оборудване за видеонаблюдение. 
· Техническо оборудване за гранична охрана. Доставени са 200 превозни средства с повишена проходимост. 
· Допълнителен човешки ресурс чрез назначаване и командироване на служители по външните граници. 
· Поддръжка и въвеждане на широкомащабните информационни системи на ЕС, което осигурява надеждната работа и оперативната съвместимост. 
· Въвеждане на системи за автоматизиран граничен контрол за улесняване и по-бързо преминаване на пътниците през границата при постигане на по-високо ниво на сигурност и надеждност на граничния контрол.
Не са установени съществени рискове за постигането на целите. Налице са предизвикателства при част от тръжните процедури, като са предприети коригиращи действия.
Специфична цел 2: Обща визова политика
· Осигурява се стабилното функциониране на Националната визова информационна система и връзката й с ЕС. 
· Поддръжка и обновяване на софтуерни компоненти, което гарантира непрекъсваемостта на услугите. 
Принцип на партньорство
Функционира Комитет за наблюдение, с ключова роля за наблюдение на изпълнението на програмата и координация между заинтересованите страни. Управляващият орган осигурява публичност чрез провеждане на редовни информационни събития. Представени са условията за кандидатстване, допустими дейности, индикатори, резултати и целеви групи, както и със спецификите и правилата за финансиране. Провеждат се обучения за бенефициентите, насочени към изпълнението и отчетността по проектите.
2. Проблеми, засягащи качеството на изпълнението
Одобрените операции по програмата се реализират в съответствие с планираните параметри. Налице са частични забавяния, обусловени от сложността на техническите спецификации, многокомпонентния характер на поръчките, необходимостта от актуализиране на документацията, както и от инфлационни процеси и пазарна динамика.
Управляващият орган осъществява наблюдение, поддържа регулярна комуникация с бенефициентите и организира обучения, включително по прилагане на Закона за обществените поръчки. 
3. Специфични мерки за смекчаване на последиците
През отчетния период не са финансирани операции, насочени към специфични мерки за смекчаване на последиците от внезапни промени в социално-икономическата или политическата обстановка в трети държави.
4. Оперативна подкрепа
Стойността на всички сключени договори за оперативна подкрепа е 285 421 976,86 евро, следователно процентът оперативна помощ към общата стойност на сключените договори е 18,21%. Общите разходи за оперативна подкрепа остават под прага от 33%, като не е идентифициран риск същият да бъде надхвърлен до края на периода. Финансирането осигурява функционирането на оборудване и компоненти от интегрираните системи за наблюдение на границата, с което е осигурена надеждност на наблюдението на външните граници на ЕС. 
5.Специфични действия:
- Подобряване на оперативната съвместимост
Продължава изпълнението на проект за разработване на софтуер и модернизация на бюрото за обмен на информация по Шенген, подпомагащо споделянето на информация в ЕС.
- Укрепване на капацитета за граничен контрол
Започнало е разширяване на обхвата на Интегрираната система за наблюдение по българо-турската граница чрез изграждане на 13 сензорни линии, доставка на 68 патрулни автомобили. Предоставени са средства за допълнителен временен персонал и средства за командироване служители на външните граници на ЕС.
- Подобряване на техническия капацитет за участие в операции на Европейската агенция за гранична и брегова охрана
Изпълняват се дейности за доставка на морски патрулен кораб, три безпилотни летателни системи и специализирани автомобили. Тръжната документация е в процес на подготовка, а за доставка на дронове има сключен договор. След доставката оборудването ще бъде на разположение за използване от Агенцията Фронтекс.
- Въвеждане на интегрирани решения за автоматизиран граничен контрол
Предвидено е изграждане на системи за автоматизиран граничен контрол  на ключовите гранични пунктове и зони за граничен контрол на четирите пункта, разположени на р. Дунав. Очаква се обявяване на тръжната процедура.
- Система за електронно наблюдение на външните граници (е-наблюдение) 
Изпълнява се дейност по разширяването на обхвата на Интегрираната система за наблюдение по българо-турската граница с изграждането на 9 сензорни линии с обща дължина 40 км. 
- Системи за наблюдение на външните морски граници
Извършва се модернизиране на оборудване и разширяване на Черноморския граничен. Подготовката на документацията за тръжните процедури е в ход.
- Подкрепа за държавите членки за умни граници
Модернизират се съоръжения за граничен контрол за целите на Системата вход/изход.
- Подкрепа за националните стратегии за европейско гранично управление
Проектът е за обучение за план за действие при извънредна ситуация при увеличен миграционен натиск по границата с Турция и за разработване на система за управление на информация.
- Повишаване на националните способности на граници на ЕС
Модернизира се Интегрираната система за наблюдение на българо-турската граница. Предвижда се изграждане на сензорни линии, обновяване и доставка на шест мобилни системи за наблюдение, както и оборудване за противодействие на дронове. 
- Специфично действие за подкрепа на държавите членки в изпълнението на Пакта за миграция и убежище
През 2025 г. България получи допълнително финансиране по Инструмента за управление на границите и визовата политика (ИУГВП) в размер на 52 млн. евро от Европейската комисия за изпълнение на Пакта на ЕС за миграция и убежище.
6. Европейска система за информация за пътуванията и разрешаването им (ETIAS)
Извършва се ремонт и преустройство на помещения, разширяване на кабелна система, осигуряване на информационна и физическа сигурност, изграждане на оптична връзка и помещение за непрекъснато функциониране на ETIAS.
7. Продължаване на проекти
Не са финансирани операции, които да продължават проекти по смисъла на член 33, параграф 4, буква д) от Регламент (ЕС) 2021/1148.
8. Взаимно допълване
Взаимно допълване с други фондове на Съюза
Поддържа се тясна координация между Управляващия орган на програмата по ИУГВП и ръководни органи на програми, финансирани по фондове от Регламент (ЕС) 2021/1060 и Споразумението за партньорство, за да се постигне максимален ефект от помощта в близки тематични области.
Така е осигурено е взаимно допълване с други фондове и взаимодействие с програмите в Споразумението за партньорство, програмите управлявани от Европейската комисия и Плана на Р България за възстановяване и устойчивост. 
9. Многофункционално оборудване и системи на ИКТ
По отношение на многофункционално оборудване и системи за информационни и комуникационни технологии в изпълняваните проекти няма такива, които да бъдат използвани в допълнителни области на митнически контрол. Закупуването на морски патрулен кораб ще подпомага изпълнението на задачи, свързани с оказване на помощ, издирване и спасяване в рамките на многоцелеви морски операции.
Предвидено е част от оборудването да бъде използвано за целите на фонд „Убежище, миграция и интеграция“.
10. Многогодишно планиране за закупуването на оборудване
Стартирали са операции, свързани със закупуване на оборудване, което да бъде на разположение на Европейската гранична и брегова охрана.
11. Прилагане на достиженията на правото на Съюза
Относно прилагане на достиженията на правото на Съюза, продължава изпълнението на проект за развитието на Системата за вход/изход по външните граници на ЕС, в рамките на който се изпълняват дейности по привеждане на гранични пунктове в съответствие с Регламент (ЕС) 2226/2017.
Финансира се проект за осигуряване на следгаранционна поддръжка на софтуер и технически средства за целите на националната компонента на Шенгенската информационна система за надеждна работа на системата.
Проектите, свързани с оборудване за граничен контрол, гранично-полицейски кораби и специализирана техника, поддръжка и разширяване на системи за наблюдение на границата са в съответствие с приложимите регламенти.
Проектите осигуряват прилагане на достиженията на правото на Съюза в областта на визовата политика и изискванията на Регламент (ЕС) № 767/2008.
12. Комуникация и видимост
В съответствие с изискванията за комуникация и видимост, се публикува актуална информация на страницата на Управляващия орган: https://www.mvr.bg/dmp, https://www.facebook.com/BGISF/ и https://www.linkedin.com/company/home-affairs-funds-bg. 
Функционира и Единния информационен портал на европейските структурни и инвестиционни фондове: www.eufunds.bg. 
13. Отключващи условия и хоризонтални принципи 
Отключващи условия
Предприети са мерки за стриктното изпълнение и прилагане на отключващите условия, посочени в Регламент (ЕС) 2021/1060. Бенефициентите ги декларират още по време на кандидатстване и следят през целия жизнен цикъл на проекта.
Въведен е систематичен процес на документиране, проверка и отчетност, който е отразен в Системите за управление на Управляващия орган.
Не са налице промени върху изпълнението на отключващите условия съгласно член 15, параграф 6 от Регламент (ЕС) 2021/1060.
Спазване на хоризонталните принципи
С цел стриктно спазване на хоризонталните принципи, се използват контроли, въведени на всички етапи от изпълнението на операциите. Всички дейности по проектите се изпълняват при спазване на принципите на равенство на половете, активно включване и приобщаване, насърчаване на равните възможности и недопускането на дискриминация.
При изпълнението се избягва всякаква форма на дискриминация. Проведени са обучения на бенефициентите и служителите на Управляващия орган.
14. Проекти в трети държави или по отношение на трети държави
Не са финансирани операции, които се извършват във или по отношение на трети държави.

